İdris Asanin 


FURSAT TAPTI... 


Paravozlar sim-siya, gece qara, 
Ağır-ağır fışnaylar... 
Bağıralar... 

Aşıqalar hırsızday. 

Bu masqara 

İşlerine yardımğa çağıralar. 


Tirkevleri Qırımdan Qızıl Orda 
Çöllerine yetkence yüzlep qatar. 
Suvday aqalar Şarqqa... 

Bilmem qayda... 

Kete kevşek vagonlar... Yükü-tatar. 


Bu dünyağa ne oldı? 

Bu ne zulum?.. 

Kömür olıp ateşke aqa tatar. 
Qaysı devlet şay eze kendi qulun, 
Etmişi ne?.. 

Bu halqnıf ne suçu bar?!.. 


Bir günahı bu halgnıü — 

Yurtu — cennet, 

Dini — İslam, 

Qanı — türk, 

Adı — tatar. 

Yavurlar pek begene o yerlerni, 
Fursat taptı Qırımnı boşatalarl 


Qızıl Orda, 
1944 s. iyün 2 


MENİM ANTIM 


“Ant etkenmen, söz bergenmen 
Millet içün ölmege. 

Bilip, körip milletimnin 

Köz yaşını silmegel” 

Noman Çelebicihan 


Yurtsuz qalğan hor milletim, ğurbetlikte yüresiü, 
Açlıq, qorluq hastalıqtan sürü-sürü ölesif. 
Mezarcılar yoruldılar, cenazeler gılınmay. 
Dua, hatim bir yag tursun, ...ölgen eske alınmay. 


Bir kün keçse kimse bilmey dünki gabir ne yerde, 
Mezarlıqta ölüleri qaşqır süyrey kimerde. 

Bunı körip yürek sızlay, etim-tenim çimirdey, 
Bufa nasıl yürek çıdar, ğadaplanmay, irimey?! 


Bu ğarip halq aqsız yerde mında ölip bitsinmi? 
Yurtnı basqan yağmacılar körip bayram etsinmi? 
Millet artıq ğayıp ola, qaldı duşman şerine, 
Tatar adı tarihlardan şan-şüretsiz siline. 


Gece-kündüz oylanğanım — bu zevalğa bir çare, 
Bu accılar aqılıma neler-neler ketirel.. 

Nefretlenem, göflüm taşa, közlerimden yaş kele, 
Tek bir Niyet — Küreş yolu ... irademe küç bere. 


Men ant etem, ant etkennif izlerinden ketmege, 
Milletimnifi aqqı içün canım feda etmegel 


Mitan qışlağı, Samarqand vilâyeti, Özbekistan 
1944 s. sentâbr 


AQİQATNI SÖYLEYİM 


Açlıq, qorluq, hastalıq, 
Er kün onlap mevtalar... 
Nevbet tiymey cıymağa, 
Aftalarnen yatalar. 


Baş ucunda etimler 
Tökeler közyaşların. 
Taştan-taşqa uralar 
Meşaqqatlı başların. 


Qıyametmi, mahşermi 
Oğrağanıf, qor tatar?.. 
Bu zulumnıfi astında 
Bilse edifi neler bar!.. 


Birevler dey: “Ya, Rabbim! 
Qayda qaldı agigat?” 
Digerleri bekleyler 
Padişadan bir imdat. 


Qayda baqsan — felaket, 
Kim çıdar bu accığa?!.. 
Aldanuvlar, ümütler, 
Daa beter facial.. 


Mında millet yoq ola, 
Yürek sızlay, ifileyim. 
Öz-özümni tutamay, 
Aqiqatnı söyleyim: 


— Beklemefi, siz ğaripler, 
Padişadan meramet. 
O zalımnıfi özünden 
Başladı bu qıyamet. 


Emir berdi, guvdılar 
Baba yurtu — Qırımdan. 
O sağ ekeç, biz içün 
Qurtulış yoq zulumdanl 


Mitan qışlağı, Samarqand vilâyeti, Özbekistan 
1944 s. noyabr 


BİR AVUÇ TOPRAQ 


Töşekten közlerin tikip közüme, 
Qartbabam: “Azizdir — ana-yurtl” — dedi. 
Nefesi tutulıp, sofiki sözünde 

Vatandan bir avuç toprag istedi... 


Sebepsiz ğurbetni hatırlap er an, 
Az qala ökünip, boğula adam. 
Yurtuna asretlik, menligi viran, 
Ecelsiz ölümge oğradı babam. 


Etrafqa köz taşlay, oylarğa dalam, 
Göhülim ezile, kederim arta. 

Zan etem... qabrinde zavallı babam 
Bir avuç topraqqa telmirip yata. 


Mitan qışlağı, Samarqand vilâyeti, Özbekistan, 
1945 s. 


YIRLA, SAZIMI 


Yaşlığından yırcı sazım, sen özüfe bazanıp, 
Adaletten bir aq arap, aqsızlıqtan qavruldıf. 

Bu muqaddes tilegifee siltem, soqum qazanıp, 
Aziz ilham çoqrağından — hor halqıfdan ayrıldı. 


Endi aqsız ıncıtılıp, tilden tilge tüşip sen, 

Bu amansız esarette künden-künge solasıfi. 
Intılsafi da, aq sözünen aqiqatqa yetmeden, 
Divarlarnı buğavlağan bu zindanda qalası. 


Men de yaşlı közlerimni saña tikip qarayım, 
Körem, yıldız söngen kibi, yavaş-yavaş sönesif. 
Kene olsa, taqdirife yahşılıqlar yorayım, 

Sen günasız hor halqımnıf taliyine küyesif. 


Yırla, sazım, horlansaf da, sen aqiqat eşqına, 
Söyle qavum-qardaşlarğa göhülifnif garasın. 
Asırlarca hışım bermey bu zavallı halqıma, 

Beyaz qartal pancalağan yürekleri yarasın. 


Senday sadıq meslekdeşni halqım aslı taparmı? 
Sen keçmişnifi facialı sırlarını bilesif. 


Böyle aqsız parçalanğan, saçratılğan tatarı 
Öküniçli közyaşların iüley-iüley silesif. 


Nesil ölse — nesil doğar, sen nesilge mengu qal, 
Nesilni cet küreşlerge, oña ğayret, çıdam ber. 
Nesillerni safqa çağır, hor tatarnı yolğa sal, 
Senifi arzı-isteklerifi olsun onnen beraber. 


Yırla, tatar evlâdınıñ sofisuz qara yazısın, 
Yırla, sazım, sen halgımnıf vatansızlıg accısınl 


1951 s. 


ANA TİLİ 


Doğğan yerifi Qırım seniñ, 
Er tilniü bar doğğan yeri. 
Doğğan yeriñ kibi düober, 
Acayipsif, Ana tili! 


Halqım kibi epkin, usta, 
Hızmettesifi künü-tünü. 
Çeber yigit qızlarıday 
Ğayretlisifi, Ana tili! 


Fenden seni ayırsa da, 
Asırlarnıf afat yeli, 
Aşıg Ümer, Kerem kibi 
Ebediysif, Ana tili! 


Boğazıfa yapışsa da, 
Sırt zulumın qanlı eli, 
Çoqundırğan çağında da 
Çoqunmadıf, Ana tili! 


Otqa attı, yerge qattı, 

Ne yapmadı ötmiş safa! 
Otqa kirip, külden çıqtın 
Sen halqımnı yaşatmağa. 


Zindanlarğa taşladılar 
Halqım ile birge seni. 
Aqqa işanç, iradefini 
Yoq etmedif, Ana tili! 


Bu dünyanıf incisidir 

Menim aziz tuvğan İlim. 

Sen olmasafi, men de yogım... 
Bifi yaşayıq, Ana tilim! 


Samarqand 
1964 s. 


DAĞLAR 


Ey, dağlarl 

Ey, yeşil dağlarl.. 

Töpeleri aqçil dağlar, 

... demefi dünya böyle qalır. 
Bir kün sizge yolum oğrar, 
Ümütlerim dönmeden... 


Ey, dağlar! 

Ey, mor dağlar!.. 

Nar gırmızı, hor dağlar! 
Bu dünyada neler olmay, 
Bir kün sizge yolum oğrar, 
Tenim külge dönmeden. 


Köre-bile susgan dağlar, 
Qayğıdan qar gusgan dağlar! 
Derelerde cenazesiz 
Yatganlarğa kimler ağlar, 
Öz ümmeti olmasa... 


Açıg mavı, guru dağlar! 
Köz yetişmez ulu dağlar! 
Baş taşına bir gül goyıp, 
Şeitlerge kimler ağlar, 
Bir nişanı galmasa... 


Salgın suvlu serin dağlar! 
Cılğaları teren dağlar! 

Yat illerde sizge asret, 

Hor ölgenler, em de sağlar! 
... göhül taşa efkârımdan. 


Ah, ne güzel sıra dağlar! 
Yurtta sagçı tura dağlar. 

Bir niyetim — halgım barda, 
Baba Yurtum — bu mekândan 
Üzülmesin bizim bağlar! 


1966 s. iyül 


SALĞIR 


Salğır aqa gece-kündüz 
Bif intizar çeke-çeke. 
Qave renki köpüklerin 
Yalılarğa töke-töke. 


Salğır aqa, deşetlene, 
İradesi demir kibi. 
Saillernen pancalaşa, 
Bir küreşçi ömür kibi. 


Salğır aqa Azavğal — dep, 
Ka qabara, ka yatışa, 
Qayalarğa uruna da, 
Efkârından çölge taşa. 


O deüizge qavuşmaqçün 
Qayta-qayta qanatlana. 
Qavuşqan sof, dersifi, ana 
Quçağında raatlana. 


Salğır, men de aqşam-saba 
“Vatanım!” dep çalışmaqtam, 
Oayalardan daa suvug 
Aqsızlıqnen çarpışmaqtam. 


Taraq tişli divarlarnı 
Tırnağımnen devirirdim. 
Kirişteki Baş qulleni 
Astın — üstke çevirirdim. 


Salğır, bil ki, bala edim, 

Yurt nazına toymadım men. 
Taqdir senden ayırsa da, 

Yurt sevgisin coymadım men. 


Kördim seniñ ğayretifini, 
Bir ot tüşti bedenime. 
Senifi parlaq iradefini 
Örnek etem men kendime. 


1967 s. sentâbr 


BAĞÇASARAY 


Qayalar seslene sesi bar kibi, 
Qaranlıq dereler defizden teren. 
Taşları saqaylar yadikar kibi, 
Tatamıfi silinmez ayaq izlerin. 


Salaçıg yolları, Savusgan deresi, 

Ne gadar levhalar ketirdi fikrime... 
Sağımda Geraynıfi ag mermer dürbesi, 
Tarihlar saf olıp kirmekte zikrime. 


Qırlarğa tırmaşqan yolları uzun, 
Enişi, yoguşı salıncag kibi. 

Çalısı, çimeni, yosunlı taşları 
Güzeller boynunda boyuncag kibi. 


Er yolnıü başında ötmişten bir iz, 
Kâde bir körüne mezar taşları. 


Bu yollar, qart dağlar, qabarğan dehiz — 
Ezilgen tatamıf siladaşları. 


1971 s. iyün 


BAĞÇASARAYDA 


Mına şeer asırlarca 

Avropağa qorqu saçqan, 
Qıpçaq İli, Qızıl Yardan 
Aq defizge yollar açqan. 


Mında mermer minareler 
Qadalğanlar mavı kökke. 
Beyaz-gofur qayalarğa 
Küneş altın nurun töke. 


Onıñ namı, şan-şüreti 
Endi çogtan elden ketti. 
Sırttan gopgan gattı boran 
Barlığını viran etti. 


Onıñ sırlı çeşmesinden 
Agıp tura közyaşları. 
Han Sarayı, darma-dağın, 
Sınıp yata baştaşları. 


Çoq asırlıg ğarez duşman 
Bunı körip ferahlana. 
Bağçasaray bu alıha 
Göülüm taşa, yürek yana. 


1972 s. 


EY, VATAN 


Bar ömür ıntıldım, 
Men saña, ey, Vatan! 


Ne tañrı ses berdi, 
Ne zalım padişa. 
Kimlerge söyleyim 
Yurtsuzlıg derdimni, 
Aqsızlıq otunda 
Bedenim tutaşa. 


Kün qona,ayaqlar 
Kölgege sürüne, 
Çatırnıfi çeresi 
Qarağa bürüne. 
Bu yerler közüme 
Kelinday körüne, 


İrisem, bitsem de, 
Yurtumdan keçmedim. 


Ağarmış artından 
Altın tüs Ay çıqa. 
Sanarsıfi, perdeden 
Közyaşlı yar baqa, 
Asretli göülümni 
Ayrılıq ep yaqa, 
Ezilip bitsem de, 
Yurttan vazgeçmedim. 


Üzlüksiz ötse de, 
İcransız bu devran, 
Horlanğan canlarnı 
Tapılır yandıran. 
Küçlenir kölgeler, 
Teprenir bu cian, 

Yahşı bil, sen tiran, 
Men yurttan keçmedim. 


Sağ ekeç, könmedim 
Men matem yasına, 
Uzun söz kerekmey 
Menim baş taşıma. 
Tikenler tolsa da, 
Sevgimnif tasına, 
Yaralı göfilümni 
Bermem başqasına, 


Azizim, 

Vatanım, 

Men senden keçmedim, 
Eñ gattı uruştan 

Daa vazgeçmedim. 


1974 s. avgust 


BAŞ TAŞI 


Ey, tilsiz baş taşı, 
Bir kesek mermerl 
Sen ötmiş ömürden 
Söyle bir haber. 
Çıdap bu küneşke, 
Yağmurğa, yelge, 
Kimni şay örtesiü, 
Bu hızmet kimge? 
Kimge sen ebediy 
Saqçılıq etesifi? 
Kelecek nesilge 
Ayt, neler cetesifi? 


Kimdir o astıfida 
Davuşsız yatqan, 
Bu suvuq mermerge 
Sözleri batqan? 
Eger sen taş yürek 
Namerdni gorasafi, 
Ruhuna yolcudan 
Bir dua sorasaf, 
Taşla o alçaqnı, 
Yatsın öz başına. 
Özüh de çeviril 
Qaldırım taşına. 
..Eger o Yurtunı, 
Halgını sevgen, 
Bir aziz niyetçün 
Er şeyge köngen, 
Bugünniñ tafiında 
Yarınnı körgen, 
Kelecek oğrunda 
Topragga döngen 
Er ise, menden de 
Ruhuna ramet, 
Özüne, işine 
Sığırsız ürmet! 


1976 s. 


DOSTUMA! 


Yosmam, taqdir silteminen 
Bir belâğa çatsa başıñ, 
Efkârlarıñ ezip seni, 
Közleriñniñ kelse yaşı, 
Yafiğızım dep, oylama iç 
Çagır meni, çağır meni. 


Ömür yolu tegenekli. 
Ola bilir, aq işifie 

Aks etip, felek seniñ 
Ayaq çalar küreşie. 
Yafiğızım dep, oylama iç 
Çağır meni, çağır meni. 


Taqdir yaltaq, ğadderane, 
Terslik eter magsadıfa, 
Köküsifiden bassa seni 
Aslı razı olma oña, 
Yetişirim imdatıfa, 
Çağır meni, çağır meni. 


Taliy küsse — ömür çeke 
Agibetin sezdirmeden, 


Yıqmaq ister fursat seni 
Aq göhülni ezdirmeden, 
Dalma, ğafil deryasına 

Çağır meni, çağır meni. 


Aq küreşi şaqa degil. 

O er şeyden meşaqatlı. 
Eger ecel yıqsa seni, 

- Yefilmekten ölüm tatlı 
Niyetife qurbanım men, 
Çağır meni, çağır meni. 


1976s. 


İSTİQBAL KÜREŞİ 


İstiqbal küreşi degil bir oyuncaq, 
Menimce bu yolda yanmalı er çıraq, 
Bir sefer başladıq uzundan em uzaq, 
Kerige yol yoqtır, yol yoqtır kerige 
Ketmeli ileri, ileri... Ancaq 

Bu yollar uçurım, meşaqqat olacaq. 


Elvida! Anayım, sarılma sen maña, 
Men ketem halgımnıf aqqını sormağa, 
Şerefli niyetke vicdanım çağıra, 
Kerige yol yoqtır, yol yoqtır kerige 
Ketmeli ileri, ileri... Ancaq 

Bu yolda amansız küreşler olacaq. 


Şübesiz bu yolda baş yarar taşlar, 
Incınğan közlerni yaqar közyaşlar. 
Sebepsiz aqaret yürekni aşlar, 
Kerige yol yoqtır, yol yoqtır kerige, 
Ketmeli ileri, ileri... Ancaq 

Bu yolda çıdamlı yigitler qalacaq. 


Kimnif bu küreşte çıdamı yoq ise, 
Muqaddes niyetke imanı yoq ise, 
Qalır o kenarda söngen çıraqday, 
Milletnifi alından habersiz-uzaqday, 
Biz içün bu sohki sınavlar olacaq. 
Bu yolnıñ sofunda adalet doğacaq! 


Ketmeli ileri, ileri... Ancaq 
Bu yolnıñ oğrunda adalet doğacaq! 


1976s. 


T...ĞAI 


Küneş yorğun yerge ene, 
Nurlarını tökip gülge. 
Erte saar qayta kene 
Sanki aşıq tuvğan İlge. 


Sen dünyanıf işine baq, 
Can sevgiden ğıda ala. 
Sevmegen, ya sevilmegen 
Yafiğız doğa, yafiğız qala. 


Etme, güzel, bir ömürni 
Bir sebepsiz böyle perşan. 
Çin sevginifi sefasından 
Bu dünyada qalsın nişan. 


1978s. 


HALQIMA 


Vicdanı temizler siltemden uzaq, 
Temizsifi — lekeler yapışmaz safia. 
Dağ seli astında qalsa da çoqraq, 
Çoq keçmey arınır, inanam ofia. 


Ecdadım keçmişte ant-yemin etip, 
Ölümge kettiler namus, ar içün, 
Şanına kir tiyse, er şeyden keçip, 
Qanınen yuvdılar özüni suçun. 


Şan satılıp alınmay, o — büyük Miras! 
O — vicdan, o — emek, o — maflay teri! 
O tatlı ömürden qıymetli biraz, 

O — keçmiş, o — bugün, o dönmez keri. 


Eminim aqiqat saña da küler. 
Şübesiz, adalet o seniñ Aqqıf. 

Bu çelik niyetni qıtalar bile. 
Yaşamaq borclusıü, sen aziz halqıml 


1978s. 


ŞAİRNİN ÖLÜMİNE 


Öldi şair, 

Yumuldı aqsızlıqqa 

Nefret ile qarağan ötkür közler. 
Müürlendi yatlarnı qıyratqan til, 
Yoqtır artıq salmaqlı keskin sözler. 


Öldi şair, yata o yavlar basqan 
Ana yurtnıü töründe bizden uzaq. 
Baralmadım qabriñe gül qoymağa, 
Yurt yolunda tiklendi biñlep tuzaq. 


Ketti şair yaltaqlar dünyasından 
Davet etip bizlerni halq işine. 

Dedi: “Dostlar, beklemeñ siz aqiqat 
Qoşulmadan adalet küreşine”. 


Yogtır artıq, qırıldı aq galemi, 

Hor halqına berilgen coşqun yürek. 
Artıq urmay, toqtadı şay vagıtsız. 
Yas siltemge ne qadar çıdam kerek? 


Söndi artıq, yumuldı adaletçün 
Asırlardan ileri baqqan közler. 
Qayta-qayta dedi o: “Coyulmasın 
Atalamıfi mirası — şanlı izler”. 


Yog, ölgeni yogtır o, şair yaşay, 
Şair halgnıfi küçüne goşa küçün. 
Oırımlınıfi yüregin eñ töründe 
Küreşlerge çağıra vatan içün. 


Şair bugün biz ile, aramızda, 

O satgınlar sürüsin ep kötekley. 
Yanıg yürek topragta suvumadı, 
Şair bizni çağırıp, yurtta bekley. 


1979 s. 


TAMÇILAR 


Bir tamçı — ne demek?! 

Biz közge ilmeymiz. 

Tamçığa sebep ne, aslına irmeymiz. 
Siyarğan, yağacaq buluttan tamdımı? 
Ya ötken afatlı borandan qaldımı? 


Bir tamçı... 

Esame... deymiz biz er yerde, 

Lakin kel, fikir et, sınap kör kimerde, 
Unutma, tamçılap taşlarnı oyğanın, 
Yüksekte cem olıp, çelekten quyğanın. 


Köz yetmez dağlarnıf şıpırıp yüzüne, 
Qayanıf, bayırnıñ sogulıp negzine, 
Deşetli küç ile temelni kemirgen, 

O titis yarlarnı tamçılap devirgen. 


Bir tamçı — tamçıdır, 

Lakin o tamçılar 

Yağmurğa çevrilse, yüzüfni gamçılar. 
Temeli tamçınen yuvuğan saraylar, 

Çog keçmey, mıtlaga büs-bütün omraylar. 


İsterim, tamçılar sel olıp, taşcınlap, 
Qabarıp, köpürip, defizge aşsınlar. 
Bu viran yarlamıfi tübüni oysunlar, 
Derenif, cılğanıfi çöplügin yuvsunlar. 


1980 s. 


RUYALAR 


Ah bu tüşler, tüşteki zevg ayt nede bar? 
Qaydalarğa alıp barmay bizni tüşler 
Tıfmay çalıp yetilmegen çoq niyetler 
Ömür boyu bitmey aytgan bir çog işler 
Kerçeklene çoq kimsenifi tüşlerinde 
Agigattan uzag galğan işleri de. 


Fagır tüşte namlı ketken büyük bir bay, 
Zadikânca guşanğan o dersin sultan 
Keyf yerinde suvug sıcag abaylamay 
Pervası yog ne borandan, ne afattan. 
Suv boyunda bağçalıgta büyük saray, 
Astı kilim, divarı hal odalarda 
Etrafında hızmetkârlar dolanalar 
Azbarında soyu düldül atları bar. 


Hanlar da şay ruyasında yogtır iç ğam, 
Ayat zevqıl... Ne isyan bar, ne cenkleşe, 
Ne tahtına hast etken bir yaqın tuvğan 
Ne avam halq aqqın sorap kötekleşe 

Er kes ofa baş egmekten iç bir sözsüz 
Memlekette qalmağan şay qırsız, yüzsüz. 


Sevgisini qoldan bergen yigit deseñ, 
Yugusında asret çekken yarın köre, 
O qarşıdan, ruh yerinden körümi şef, 
Qolun cayıp quçağına kelip kire. 


Men ğarip de, faqat tüşte tapıp ara, 
Safdaşlarnen birge kete küreşlerge 
Zalımlarğa darbe berip ardı-sıra 
Qavuşamız halq oğruna yefişlerge 
Eñ muqaddes magsadımız er bir işte, 
Bizge birlik, ğayret bere bu yefişte, 


Deymiz: “Artıq biz qazandıq musaviy aq, 
Köz aydınlar olsun saña ey aziz halq!” 


Moskva, 
1998 s. sentâbr 


ANAMNIN DUASI 


Göhlünde ka sevinç, kö teren ğam, 
Ömür boyu dualar etti anam. 

Dey edi o: “Kin tutıp, ya intiqam 
Günalarğa batmasın iç bir insan.” 


Tafirım, saqla saña sadıq ruhumızın, 
İrit afat dağının qarlı buzun. 

Bitmez olsun dünyada insaf ve ar, 
İnsan körsün insandan itibar. 


O yürekten ibadet ete edi, 

Künü faqat duanen öte edi. 
Adamlarnıf müşkülin anam 

Kendi meşaqqatı, derdi zan ete edi. 


O bir dağın tübünde, küçük köyde, 
Yaşay edi eski güzel bir evde. 
Köre edi o mindan kâinatin 

Hayal ile dünyanıf yedi katin. 


Duasını küçüne ğarip anam, 
Can yürekten isana, hana edi. 
Bu dünyanıf azğanı, batqanına 
Ateş alıp yürekten yana edi. 


Qabul olur duası er sözünde, 
Anam bufia şübesiz, ketti emin. 
Hayal etem, o simdi köz ögümde, 
Bası töben, secdede, ruhuna Aminl 


EY, BÜYÜK OCAMIZI 
İsmail beynif qabri başında. 


Ey, büyük ocamızl Köter başıfını, 

Baq, kene keldik biz — nesilifi, mındamız! 
Yıqsa da melunlar mezar taşını, 

Biz senifi iziüni ebediy coymamızl 


Senden kördik nur, senden — şifa, 
Senden — sadaqat em sofisuz vefa. 
Esapsız olsa da biz körgen cefa, 

Bizler “Aq yolunda küreşten talmamız!” 


Çoq yıllar nurundan biz marum qaldıq, 
Üç nesil sürgünde ep seni afidıg. 

İşte baş ucuüda kene toplandıq. 
Eminim, biz sensiz bir an da qalmamızl 


Baq, bugün bu yerde — er zorğa köngenler, 
“Yurtuml” — dep küreşken, köküsin kergenler. 
Bu yerde — ayatın milletke bergenler. 

Kim bunı aflamay — esapqa almaymız! 


Keçtik biz sahralar, ayazlı dağlardan. 
Mahsus qurulğan tuzaqlı ağlardan. 
Selamlar ketirdik ölgen emsalardan. 
Tökülgen tolmaycaq, biz bunı aülaymız!.. 


Küç berir bizlerge zorluqlar, müsibet. 
Meşaqqat dünyasın ahırı yoq, ebet. 
Kene de emelge etermiz, bu — Niyet. 
Biz artıq ibliske tekrar qul olmamızl 


Yolumız — Türkiylik, aqiqat yoludır, 
Ötmiş em kelecek şan ile toludır. 

Bu yoldan çekilmek ayatnıf sohudir. 
Ey, büyük Atamız, iziiden qalmamızl 


Ocaml Biz gavuştıg, ötse de çoq yıllar , 
Kelirmiz aldıfa, otaymaz bu yollar, 

O deşet yılları keride qaldılar, 

Eminim, köstergen yoluüdan taymamızl 


